|  |  |  |  |
| --- | --- | --- | --- |
| Trosolwg | Mae’r safon hon yn ymwneud â sicrhau eich bod chi’n gweithio gydag unigolion, pobl allweddol a rhanddeiliaid trwy gomisiynu cydgynhyrchiol. Mae’n ymdrin â’ch camau gweithredu eich hun i ddatblygu perthnasoedd gweithio ag unigolion, pobl allweddol a rhanddeiliaid, a sut y gallwch gynorthwyo’r darparwyr gwasanaeth rydych yn gweithio gyda hwy i ymgysylltu â’r unigolion a’r bobl allweddol sy’n defnyddio eu gwasanaethau.  Mae’r SGC hon yn berthnasol i unigolion sydd yn ymwneud â chomisiynu, caffael a chontractio mewn gwasanaethau gofal cymdeithasol. | | |
| Meini prawf perfformiadMae’n rhaid i chi allu: Mae’n rhaid i chi allu:  Mae’n rhaid i chi allu: | Datblygu systemau a phrosesau i ymgysylltu ag unigolion, pobl allweddol a rhanddeiliaid   1. cyfrannu at ddatblygu systemau a phrosesau ar gyfer ymgysylltu ag **unigolion**, **pobl allweddol** a **rhanddeiliaid** sydd **wedi’u targedu, yn hygyrch** ac yn **gynhwysol** 2. nodi systemau a phrosesau y mae’n anodd i unigolion, pobl allweddol a chymunedau ymgysylltu â hwy 3. gwerthuso effeithiolrwydd systemau a phrosesau ar gyfer ymgysylltu ag unigolion, pobl allweddol a chymunedau 4. sicrhau bod gwybodaeth werthuso ar gael mewn ffurfiau hygyrch ac ar adegau priodol er mwyn llywio gweithgareddau gwneud penderfyniadau 5. gwneud argymhellion ar gyfer gwella systemau a phrosesau ymgysylltu yn seiliedig ar wybodaeth werthuso a gasglwyd a **thystiolaeth** arall 6. newid systemau a phrosesau er mwyn galluogi unigolion, pobl allweddol a chymunedau i ymgysylltu, pan fo’r newidiadau hynny o fewn cwmpas eich arbenigedd a’ch cyfrifoldeb 7. ceisio gwybodaeth a chyngor pan fydd y newidiadau sy’n ofynnol y tu allan i gwmpas eich arbenigedd a’ch cyfrifoldeb 8. cynorthwyo cydweithwyr i ddefnyddio systemau a phrosesau ar gyfer ymgysylltu   **Hwyluso cydgynhyrchu gydag unigolion, pobl allweddol a rhanddeiliaid**   1. nodi sut mae unigolion, pobl allweddol a rhanddeiliaid eisiau cymryd rhan mewn comisiynu **cydgynhyrchiol** 2. defnyddio rhwydweithiau cymunedol i gyrraedd unigolion, pobl allweddol a rhanddeiliaid 3. gweithio gyda phobl eraill er mwyn galluogi cyfranogiad trwy ddefnyddio cymhorthion penodol neu gymorth ychwanegol yn unol â dewisiadau ac anghenion unigol 4. datblygu amgylchedd lle y gall pobl eraill drafod eu safbwyntiau a rhoi eu barn 5. cynorthwyo pobl eraill i newid neu addasu amgylcheddau er mwyn cefnogi cydgynhyrchu a chomisiynu cymunedol 6. cytuno ar gynllun ynglŷn â’r hyn y gall pawb ei ddisgwyl o ymgysylltu a chydweithredu 7. cyfleu’r **cyfyngiadau** ar unrhyw wybodaeth nad ydych yn gallu ei rhannu’n gyhoeddus 8. sicrhau bod arbenigedd a chyfraniadau’r holl unigolion, pobl allweddol a rhanddeiliaid yn cael eu parchu yn ystod comisiynu cydgynhyrchiol a chymunedol 9. cynorthwyo unigolion, pobl allweddol a rhanddeiliaid i ddeall barn a safbwyntiau gwahanol 10. rhannu canlyniadau ymgysylltu ag unigolion, pobl allweddol a rhanddeiliaid 11. rhoi rhesymau dros unrhyw benderfyniadau comisiynu a wnaed nad ydynt yn cyd-fynd â’r safbwyntiau a fynegwyd gan unigolion, pobl allweddol a rhanddeiliaid 12. darparu gwybodaeth i unigolion, pobl allweddol a rhanddeiliaid am ymatebion a newidiadau sy’n deillio o gomisiynu cydgynhyrchiol a chymunedol   **Cynorthwyo darparwyr gwasanaeth i ymgysylltu ag unigolion a phobl allweddol**   1. hybu gwerth ymgysylltu ag unigolion a phobl allweddol 2. rhoi cyngor a gwybodaeth i ddarparwyr gwasanaeth ynglŷn â sut i ymgysylltu ag unigolion a phobl allweddol 3. rhoi cyngor i ddarparwyr gwasanaeth ynglŷn â sut i adolygu systemau a phrosesau er mwyn hybu ymgysylltiad unigolion a phobl allweddol 4. annog darparwyr gwasanaeth i greu cyfleoedd ar gyfer adborth parhaus gan unigolion a phobl allweddol 5. rhoi cyngor a gwybodaeth i ddarparwyr gwasanaeth ynglŷn â gwneud newidiadau mewn ymateb i adborth 6. cynnwys darparwyr gwasanaeth mewn cyfleoedd rheolaidd i hybu comisiynu cydgynhyrchiol a chymunedol 7. gofyn i unigolion a phobl allweddol am eu barn ynglŷn â pha mor dda y mae darparwyr gwasanaeth yn ymgysylltu â hwy 8. defnyddio cytundebau â darparwyr gwasanaeth i amodi ymgysylltu ag unigolion a phobl allweddol | | |
|  |  | | |
| Gwybodaeth a dealltwriaethMae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall: | **Yn benodol i’r SGC hon**   1. pam mae’n bwysig ymgysylltu ag unigolion, pobl allweddol a rhanddeiliaid wrth gomisiynu, caffael a chontractio 2. pam mae’n rhaid i bobl allu gwneud penderfyniadau gwybodus am ganlyniadau 3. y gwahaniaeth rhwng ‘ymgynghori’ ac ‘ymgysylltu’ 4. dulliau a thechnegau ar gyfer ymgysylltu â phobl 5. sut i ddatblygu systemau a phrosesau sy’n cefnogi ymgysylltiad unigolion, pobl allweddol a rhanddeiliaid 6. sut y gall gwahanol athroniaethau, egwyddorion, blaenoriaethau a chodau ymarfer effeithio ar y graddau y gall sefydliadau ymgysylltu ag unigolion, pobl allweddol a chymunedau 7. dulliau o weithio gyda darparwyr gwasanaeth a dylanwadu arnynt i ddatblygu perthynas broffesiynol gefnogol   **Hawliau**   1. gofynion cyfreithiol a gofynion y lleoliad gwaith o ran cydraddoldeb, amrywiaeth, gwahaniaethu a hawliau 2. gofynion cyfreithiol a gofynion y lleoliad gwaith o ran cwynion a chwythu’r chwiban 3. eich rôl chi a rolau pobl eraill o ran hybu comisiynu **cydgynhyrchiol** 4. rôl darparwyr gwasanaeth ac asiantaethau partner o ran hybu hawliau, dewisiadau, lles a chyfranogiad gweithgar **unigolion, pobl allweddol** a chymunedau 5. sut i ymdrin â gwrthdaro a chyfyng-gyngor yn ymwneud â hawliau a gwahaniaethu 6. eich dyletswydd i roi gwybod am unrhyw beth y sylwch y mae pobl yn ei wneud, neu unrhyw beth y maent yn methu â’i wneud, yn ogystal ag anawsterau gweithredol, adnoddau neu arferion gwael neu wahaniaethol a allai rwystro hawliau unigolion, pobl allweddol a chymunedau   **Diogelu**   1. deddfwriaeth, polisi cenedlaethol, fframweithiau, systemau lleol a gweithdrefnau amlddisgyblaethol sy’n ymwneud â diogelu ac amddiffyn plant, pobl ifanc ac oedolion 2. y cyfrifoldeb sydd gan bawb i godi pryderon ynghylch achosion posibl o niwed neu gamdriniaeth, arferion gwael neu arferion gwahaniaethol 3. dangosyddion niwed neu gamdriniaeth bosibl 4. sut a phryd i godi pryderon yn uwch ynghylch niwed neu gamdriniaeth, gan gynnwys chwythu’r chwiban 5. sut i gefnogi pobl eraill sydd wedi mynegi pryder ynghylch niwed neu gamdriniaeth 6. beth i’w wneud os ydych wedi rhoi gwybod am bryderon ond nid oes camau wedi’u cymryd i fynd i’r afael â hwy   **Cynaladwyedd**   1. sut i werthuso manteision gweithio mewn ffordd sy’n gynaladwy yn **wleidyddol, economaidd, cymdeithasegol, technolegol, cyfreithiol ac amgylcheddol** 2. sut i hybu cyfrifoldebau gwleidyddol, economaidd, cymdeithasegol, technolegol, cyfreithiol ac amgylcheddol eich **sefydliad** 3. sut i werthuso cynaladwyedd gwasanaethau a gomisiynwyd 4. sut i ddatblygu syniadau newydd cynaladwy yn eich maes cyfrifoldeb   Gweithio mewn partneriaeth   1. sut y gellir defnyddio **gweithio cydweithredol ac integredig** i gynyddu adnoddau i’r eithaf 2. sut i hybu comisiynu cydgynhyrchiol 3. sut i weithio gydag unigolion, pobl allweddol a chymunedau trwy gomisiynu, caffael a chontractio cydgynhyrchiol 4. sut i gefnogi buddiannau unigolion a rhanddeiliaid eraill 5. sut i ymgysylltu â gweithwyr proffesiynol gofal cymdeithasol a chaffael yn ystod gweithgareddau comisiynu, caffael a chontractio 6. sut i ddadansoddi **blaenoriaethau, buddiannau** a chyfraniadau **rhanddeiliaid** a’u heffaith ar weithio mewn partneriaeth 7. sut i ddadansoddi’r ysgogwyr a’r cyfyngiadau sy’n effeithio ar fusnesau a sefydliadau’r trydydd sector 8. **prosesau busnes** a **realiti gweithredol** darparwyr gwasanaeth 9. sut i ddylanwadu ar waith y bartneriaeth er mwyn cyflawni **canlyniadau** y cytunwyd arnynt 10. sut i ddefnyddio a datblygu polisïau, gweithdrefnau, canllawiau a phrotocolau integredig gyda phobl eraill sy’n ymwneud â phartneriaethau 11. y cyfyngiadau statudol ac ariannol ar gyfer **cytuno ar gyllidebau** i gefnogi gweithio mewn partneriaeth 12. sut i werthuso gweithio mewn partneriaeth yn effeithiol   **Rheoli risg**   1. sut i ddadansoddi’r risgiau sy’n gysylltiedig â chomisiynu, caffael a chontractio ar gyfer eich maes cyfrifoldeb chi 2. dulliau o reoli a lliniaru’r risgiau sy’n gysylltiedig â chomisiynu, caffael a chontractio ar gyfer eich maes cyfrifoldeb chi 3. sut i ddatblygu arfer sy’n hwyluso cymryd risgiau cadarnhaol 4. **Eich ymarfer** 5. deddfwriaeth, codau statudol, safonau, rheoliadau, fframweithiau a chanllawiau ar gyfer Ewrop, y Deyrnas Unedig a gwledydd penodol sy’n berthnasol i gomisiynu, caffael a chontractio yn eich maes cyfrifoldeb chi 6. deddfwriaeth, codau statudol, safonau, fframweithiau a chanllawiau ar gyfer Ewrop, y Deyrnas Unedig a gwledydd penodol sy’n berthnasol i ddarparwyr gwasanaeth ac asiantaethau partner 7. sut i gael gafael ar ddehongliadau cywir o ofynion cyfreithiol a rheoleiddiol 8. sut i ddefnyddio dadansoddiad o wersi a ddysgwyd o adroddiadau, gwaith ymchwil ac ymchwiliadau’r llywodraeth ynghylch methiannau difrifol o ran ymarfer iechyd neu ofal cymdeithasol, ac o ymyraethau llwyddiannus 9. sut mae eich rôl yn cyfrannu at waith eich sefydliad a ble y gallwch fynd am gymorth 10. sut i nodi blaenoriaethau a chyfrannu at osod blaenoriaethau 11. sut i werthuso effaith gweithgareddau comisiynu, caffael a chontractio ar unigolion, pobl allweddol a chymunedau 12. sut i werthuso gwahanol ddulliau o fesur cyflawni canlyniadau 13. sut i werthuso pwysigrwydd darpariaeth ataliol a chymunedol 14. sut i reoli trawsffurfiadau cytunedig ar gyfer darparu gwasanaethau 15. technegau ar gyfer datrys problemau a meddwl yn arloesol 16. sut i reoli cyllidebau ac adnoddau 17. sut i nodi a rheoli cyfyng-gyngor a gwrthdaro moesegol yn eich gwaith 18. eich cefndir, profiadau a chredoau eich hun a allai gael effaith ar eich ymarfer 19. sut i ddefnyddio **ymarfer seiliedig ar dystiolaeth** i gyfiawnhau eich gweithredoedd a’ch penderfyniadau 20. sut i gyfrannu at ddatblygu systemau, arferion, polisïau a gweithdrefnau 21. **Damcaniaeth ar gyfer ymarfer** 22. sut i werthuso effaith **modelau cymdeithasol, meddygol a busnes** ar gyflawni canlyniadau 23. sut i werthuso effaith strwythur a diwylliant sefydliadol ar ba mor hyblyg ac arloesol y gellir defnyddio adnoddau 24. sut i werthuso damcaniaethau a dulliau rheoli sy’n berthnasol i’ch maes cyfrifoldeb chi   **Datblygiad personol a phroffesiynol**   1. sut i hybu ymarfer myfyriol sy’n canolbwyntio ar yr unigolyn ac wedi’i seilio ar dystiolaeth 2. eich rôl chi o ran rhannu a datblygu gwybodaeth ac ymarfer gyda phobl eraill, gan gynnwys unigolion, pobl allweddol a chymunedau 3. sut i reoli amser a llwyth gwaith 4. sut i roi adborth adeiladol 5. sut i nodi a chael mynediad at gyfleoedd ar gyfer datblygiad proffesiynol 6. sut i ddatblygu gwybodaeth ac ymarfer proffesiynol trwy oruchwylio a gwerthuso myfyriol 7. **Cyfathrebu** 8. sut i ddefnyddio cyfathrebu fel sail ar gyfer comisiynu cydgynhyrchiol 9. dulliau o reoli a hybu cyfathrebu effeithiol â **chydweithwyr**, unigolion a rhanddeiliaid eraill 10. **Delio â gwybodaeth** 11. gofynion cyfreithiol, polisïau, gweithdrefnau a phrotocolau mewn perthynas â diogelwch a chyfrinachedd gwybodaeth, gan ystyried sensitifrwydd masnachol ac arferion caffael 12. gofynion cyfreithiol a gofynion y lleoliad gwaith o ran cofnodi gwybodaeth a pharatoi adroddiadau o fewn terfynau amser 13. sut i nodi, casglu, dadansoddi, mesur ac asesu data 14. dulliau o sicrhau bod data, gwybodaeth a dadansoddiadau yn hygyrch i unigolion, pobl allweddol a rhanddeiliaid eraill, gan gynnwys y rhai sy’n gwneud penderfyniadau 15. sut a ble y gellir ac y dylid defnyddio dulliau cyfathrebu electronig   **Iechyd a Diogelwch**  K71 gofynion cyfreithiol a gofynion y lleoliad gwaith o ran iechyd a diogelwch yn yr amgylchedd gweithio |
|  |  |
| Gwybodaeth ychwanegol | | |
| Cwmpas / ystod yn gysylltiedig â meini prawf perfformiad: | Mae’r manylion yn y maes hwn yn ddatganiadau esboniadol o’r cwmpas a/neu yn enghreifftiau o gyd-destunau posibl lle y gallai’r SGC fod yn gymwys; ni ddylid eu hystyried yn ddatganiadau ystod sy’n ofynnol i gyflawni’r SGC.  Pan fydd unigolyn yn ei chael hi’n anodd neu’n amhosibl mynegi ei ddewisiadau ei hun a gwneud penderfyniadau am ei fywyd, er mwyn cyflawni’r safon hon, efallai y bydd angen cynnwys eiriolwyr neu bobl eraill sy’n gallu cynrychioli barn a budd pennaf yr unigolyn.  Pan fydd gwahaniaethau ieithyddol yn y lleoliad gwaith, er mwyn cyflawni’r safon hon, efallai y bydd angen defnyddio gwasanaethau cyfieithu neu gyfieithu ar y pryd.  Yr **unigolyn** yw’r oedolyn, plentyn neu berson ifanc rydych chi’n ei gynorthwyo neu’n gofalu amdano yn eich gwaith.  **Pobl allweddol** yw’r bobl hynny sy’n bwysig i unigolyn ac sy’n gallu gwneud gwahaniaeth i les yr unigolyn hwnnw. Gall pobl allweddol gynnwys teulu, ffrindiau, cynhalwyr a phobl eraill y mae gan yr unigolyn berthynas gefnogol â nhw.  Mae **rhanddeiliaid** yn unigolion a phobl eraill sydd â buddiant yn eich gwaith neu y mae eich gwaith yn effeithio arnynt mewn rhyw ffordd. Maent yn cynnwys darparwyr gwasanaeth o’r sector statudol, y trydydd sector neu’r sector busnes; rheoleiddwyr; cydweithwyr a gweithwyr proffesiynol eraill y mae eu gwaith yn cyfrannu at les yr unigolyn ac sy’n eich galluogi i gyflawni eich rôl; partneriaid comisiynu neu’r rhai hynny sy’n comisiynu gwasanaethau gan yr un darparwr, pa un a ydynt yn drefniadau ar y cyd ai peidio.  Nod ymgysylltiad **wedi’i dargedu** ag unigolion, pobl allweddol a chymunedau a rhanddeiliaid yw gwella effeithiolrwydd ymgysylltu a chydweithredu trwy nodi’r bobl neu’r sefydliadau y byddai newid neu ddatblygiad yn effeithio arnynt fwyaf. Gall fod yn arbennig o ddefnyddiol er mwyn gwella cydweithredu â grwpiau anodd eu cyrraedd y mae’n bosibl na fyddant yn ymateb i weithgareddau ymgysylltu mwy cyffredinol.  Er mwyn i rywbeth fod yn **hygyrch**, dylai fod modd i bawb ei ddefnyddio, waeth beth fo’u gallu, er enghraifft rhywbeth y gall pobl ei ddeall ar ba lefel neu ym mha ffordd bynnag y maent yn cyfathrebu.  Mae bod yn **gynhwysol** yn golygu cydnabod a darparu ar gyfer anghenion amrywiol unigolion, pobl allweddol, cymunedau neu randdeiliaid eraill, a bodloni’r anghenion hynny.  Gall **tystiolaeth** fod wedi’i seilio ar ymchwil; gwybodaeth; data meintiol; data ansoddol; ffeithiau (amseroedd, dyddiadau, oedran, gwybodaeth am gyflyrau ac ati). Dylai eich barn eich hun gael ei lywio gan ymarfer a gwybodaeth ac ni ddylai fynd y tu hwnt i’ch cymhwysedd.  Mae’r broses **cydgynhyrchu** yn cynnwys datblygu perthnasoedd er mwyn cydweithredu ag unigolion, pobl leol, grwpiau cymunedol a sefydliadau. Mae’n golygu defnyddio a datblygu sgiliau a galluoedd pobl trwy gydol yr holl weithgareddau comisiynu, caffael a chontractio, gan gynnwys cynllunio a darparu gwasanaethau. Mae’n rhoi unigolion, pobl allweddol a chymunedau wrth wraidd gwneud penderfyniadau a rheoli, gan ystyried y rolau y mae pobl yn dymuno eu cyflawni.  Mae **cyfyngiadau** yn cynnwys cyfyngiadau cyfrinachedd; cyfyngiadau diogelu data; cyfyngiadau sensitifrwydd masnachol; gwybodaeth dan embargo. | |
|  |  | |

|  |  |
| --- | --- |
| Cwmpas / ystod yn gysylltiedig â gwybodaeth a dealltwriaeth:Gwerthoedd: | Mae’r manylion yn y maes hwn yn ddatganiadau esboniadol o’r cwmpas a/neu yn enghreifftiau o gyd-destunau posibl lle y gallai’r SGC fod yn gymwys; ni ddylid eu hystyried yn ddatganiadau ystod sy’n ofynnol i gyflawni’r SGC.  **Mae’n rhaid cymhwyso pob datganiad am wybodaeth yng nghyd-destun y safon hon.**  Mae’r broses **cydgynhyrchu** yn cynnwys datblygu perthnasoedd er mwyn cydweithredu ag unigolion, pobl leol, grwpiau cymunedol a sefydliadau. Mae’n golygu defnyddio a datblygu sgiliau a galluoedd pobl trwy gydol yr holl weithgareddau comisiynu, caffael a chontractio, gan gynnwys cynllunio a darparu gwasanaethau. Mae’n rhoi unigolion, pobl allweddol a chymunedau wrth wraidd gwneud penderfyniadau a rheoli, gan ystyried y rolau y mae pobl yn dymuno eu cyflawni.  Yr **unigolyn** yw’r oedolyn, plentyn neu berson ifanc sy’n derbyn gwasanaeth.  **Pobl allweddol** yw’r bobl hynny sy’n bwysig i unigolyn ac sy’n gallu gwneud gwahaniaeth i les yr unigolyn hwnnw. Gall pobl allweddol gynnwys teulu, ffrindiau, cynhalwyr ac eraill y mae gan yr unigolyn berthynas gefnogol â nhw.  Defnyddir y model **gwleidyddol, economaidd, cymdeithasegol, technolegol, cyfreithiol ac amgylcheddol** (a adwaenir hefyd fel y model PESTLE) i ddadansoddi’r dylanwadau sydd gan sefydliad ar ei amgylchedd, yn awr ac yn y dyfodol. Fe’i defnyddir i lywio penderfyniadau a galluogi’r sefydliad i ymateb i newid.  Defnyddir y term **sefydliad** i olygu’r sefydliad rydych chi’n gweithio neu’n gwirfoddoli iddo, neu rydych chi’n berchen arno neu’n ei reoli. O ran pobl sy’n ariannu eu gwasanaethau eu hunain neu’n defnyddio cymorth arall hunangyfeiriedig, mae’n golygu chi a’r bobl a allai fod yn gweithio i chi.  Mae **gweithio cydweithredol ac integredig** yn disgrifio ystod o ffyrdd y gall dau sefydliad neu fwy weithio gyda’i gilydd, er enghraifft gwasanaethau iechyd a gwasanaethau cymdeithasol yn gweithio gyda’i gilydd neu gydweithrediadau rhanbarthol. Gallant fod yn ffurfiol neu’n anffurfiol, dros dro neu’n barhaol, a gallant gynnwys cytuno ar gyllidebau.  Mae **blaenoriaethau a buddiannau** rhanddeiliaid yn ymwneud â’r canlyniadau a geisir. Mae’r rhain dan ddylanwad gwahanol athroniaethau, egwyddorion, blaenoriaethau a chodau ymarfer, ac effeithir arnynt gan eu gwahaniaethau o ran maint, strwythur, trefn lywodraethol a chapasiti. Gallant newid dros amser mewn ymateb i ffactorau cenedlaethol a lleol.  Mae **rhanddeiliaid** yn unigolion a phobl eraill sydd â buddiant yn eich gwaith neu y mae eich gwaith yn effeithio arnynt mewn rhyw ffordd. Maent yn cynnwys darparwyr gwasanaeth o’r sector statudol, y trydydd sector neu’r sector busnes; rheoleiddwyr; cydweithwyr a gweithwyr proffesiynol eraill y mae eu gwaith yn cyfrannu at les yr unigolyn ac sy’n eich galluogi i gyflawni eich rôl; partneriaid comisiynu neu’r rhai hynny sy’n comisiynu gwasanaethau gan yr un darparwr, pa un a ydynt yn drefniadau ar y cyd ai peidio.  Mae **prosesau busnes** yn disgrifio’r systemau a’r tasgau y mae sefydliadau yn ymgymryd â hwy i allu darparu’r gwasanaeth sy’n ofynnol.  **Realiti gweithredol** darparwyr gwasanaeth yw’r ffactorau sy’n effeithio ar sut y gallant gynnal eu gwasanaethau, yn enwedig pan fo cystadleuaeth am gyllid a chwsmeriaid.  **Canlyniadau** yw’r hyn y dymunir i’r gweithgaredd ei gyflawni ar gyfer unigolion, pobl allweddol a chymunedau. Maent yn symud y pwyslais o’r prosesau, trafodion a rheoli perfformiad i’r gwahaniaethau y gall y ddarpariaeth eu gwneud mewn gwirionedd i fywydau pobl. Maent yn sail i gomisiynu sy’n canolbwyntio ar y dinesydd trwy roi swyddogaeth ganolog i unigolion wrth werthuso effeithiolrwydd comisiynu.  Mae **cytuno ar gyllidebau** yn cynnwys cyfuno neu gronni cyllidebau o fewn neu rhwng sefydliadau, er enghraifft defnyddio cyllid awdurdod lleol a gofal iechyd parhaus, ar gyfer comisiynu ar y cyd neu brynu rhanbarthol/cydweithredol.  Mae **ymarfer seiliedig ar dystiolaeth** yn defnyddio systemau, prosesau a ‘doethineb ymarfer’ a fu’n effeithiol o ran helpu i gyflawni canlyniadau cadarnhaol. Gallai tystiolaeth fod wedi dod o amrywiaeth o ffynonellau: ymchwil ffurfiol ac anffurfiol, a barn a safbwyntiau unigolion, pobl allweddol a rhanddeiliaid eraill sy’n ymwneud â darparu gwasanaethau gofal.  Mae’r **model cymdeithasol** yn disgrifio anabledd fel cyfres o rwystrau mewn cymdeithas ac nid mewn unigolyn, er enghraifft agweddau tuag at bobl sydd mewn angen neu rwystrau ffisegol. Mae’r **model meddygol** yn disgrifio salwch neu anabledd fel rhan gynhenid o’r unigolyn, ac felly byddai’n ceisio trin neu wella’r unigolyn. Mae **modelau busnes** yn cyfeirio at angen sefydliad i weithredu fel busnes o fewn cyfyngiadau ariannol ac, mewn rhai achosion, i wneud elw, er enghraifft mentrau cymdeithasol a busnesau preifat.  **Cydweithwyr** yw pobl rydych chi’n gweithio gyda hwy yn eich sefydliad eich hun neu sefydliadau eraill, gan gynnwys eich tîm, rheolwyr, darparwyr gwasanaeth, timau eraill, adrannau eraill a sefydliadau eraill.  Glynu wrth godau ymarfer neu ymddygiad lle y bônt yn berthnasol i’ch rôl a’r egwyddorion a’r gwerthoedd sy’n sail i’ch lleoliad gwaith, gan gynnwys hawliau plant, pobl ifanc ac oedolion. Mae’r rhain yn cynnwys yr hawliau:  I gael eu trin fel unigolyn  I gael eu trin yn gyfartal a pheidio ag wynebu gwahaniaethu  I gael eu parchu  I gael preifatrwydd  I gael eu trin mewn ffordd urddasol  I gael eu diogelu rhag perygl a niwed  I gael cymorth a gofal mewn ffordd sy’n diwallu eu hanghenion, sy’n ystyried eu dewisiadau ac sy’n eu hamddiffyn hefyd  I gyfathrebu gan ddefnyddio eu dulliau cyfathrebu ac iaith ddewisol  I allu cael gafael ar wybodaeth amdanynt hwy eu hunain  Dylai pob agwedd ar gomisiynu, caffael a chontractio geisio adeiladu ar y gwerthoedd sylfaenol hyn a dylent:  Barchu gwerth ac urddas cynhenid pob unigolyn  Parchu hawliau dynol plant, pobl ifanc ac oedolion  Parchu hawl pobl i gymryd risgiau cadarnhaol  Bod yn dryloyw  Bod yn atebol  Bod yn gymesur  Bod yn gyson  Bod wedi’u targedu  Bod yn ddiduedd  Galluogi darparwyr |

|  |  |
| --- | --- |
| Datblygwyd gan | Sgiliau Gofal a Datblygu |
| Rhif fersiwn | 2 |
| **Dyddiad y’i cymeradwywyd** | Chwefror 2014 |
| Dyddiad adolygu dangosol | Chwefror 2019 |
| **Dilysrwydd** | Cyfredol |
| **Statws** | Gwreiddiol |
| Sefydliad gwreiddiol | Sgiliau Gofal a Datblygu |
| **URN gwreiddiol** | CPC407 |
| Galwedigaethau perthnasol | Rheolwr Contractau; Rheolwyr ac arweinwyr sy’n gyfrifol am weithio rhyngasiantaethol; Gwasanaethau Gofal Plant a Gwasanaethau Personol Cysylltiedig; Iechyd a Gofal Cymdeithasol; Swyddog Cynllunio; Swyddog Strategaeth |
| **Cyfres** | Comisiynu, Caffael a Chontractio ar gyfer Gwasanaethau Gofal |
| **Geiriau allweddol** | Hwyluso; cydgynhyrchiol; comisiynu; unigolion; rhanddeiliaid; gwasanaethau |